**TÁJÉKOZTATÓ**

**Oltási Akcióhét 2021. november 22–28.**

Az átoltottság további növelése és a járvány megfékezése érdekében a kormány 2021. november 22-28. között oltási akcióhetet indít, amely során az oltatlan és a már korábban beoltott állampolgároknak is lehetősége lesz a védőoltás felvételére. Az oltóhelyeken első és második körös, valamint megerősítő harmadik oltást kaphatnak. Az oltások felvétele előzetes regisztrációhoz és időpontfoglaláshoz nem kötött, az oltás érkezési sorrendben történik.

**A Vas megyei oltópontok által működtetett oltási helyszínek:**

*Markusovszky Egyetemi Oktatókórház*:

***Szombathely***, Március 15. tér 3. (*volt SZTK*)

2021. november 22-28. (hétfőtől vasárnapig) 07.00-19.00 óra

*Vasútegészségügyi Nonprofit Közhasznú Kft.:*

***Szombathely,*** Nádasdy Ferenc u. 43. (*MÁV Rendelő*)

2021. november 22-28. (hétfőtől vasárnapig) 07.00-19.00 óra

*Szent László Kórház*:

***Sárvár***, Rákóczi u. 30.

2021. november 22-28. (hétfőtől vasárnapig) 07.00-19.00 óra

**A Vas Megyei Oltási Munkacsoport döntése nyomán a fentiek mellett az alábbi helyszíneken és időpontokban is biztosított az oltás:**

***Celldömölk***, Nagy Sándor tér 3. (*Markusovszky Egyetemi Oktatókórház telephelye*)

2021. november 22. (hétfő), november 24. (szerda) és november 27. (szombat) 7.00-19.00 óra

***Körmend***, Munkácsy utca u. 1. (*Markusovszky Egyetemi Oktatókórház telephelye*)

2021. november 22. (hétfő), november 24. (szerda) és november 27. (szombat) 07.00-19.00 óra

***Kőszeg***, Gábor Áron u. 1. (*Egészségház*)

2021. november 22-25. (hétfőtől csütörtökig) 07.00-19.00 óra és

2021. november 26. (péntek) 13.00-19.00 óra

***Szentgotthárd***, Hunyadi út 18. (*Rendelőintézet*)

2021. november 22. (hétfő), 07.00-16.00 óra

2021. november 24. (szerda) és november 25. (csütörtök) 08.00-16.00 óra

***Vasvár***, Árpád tér 4/a. (*Egészségház*)

2021. november 22. (hétfő), november 25. (csütörtök) 13.00-19.00 óra és

2021. november 26. (péntek) 07.00-16.00 óra

Kérjük, hogy az oltásra hozza magával személyazonosító igazolványát, TAJ-kártyáját, második oltás esetén, az oltási lapját is. Az egészségügyi intézményekben védőmaszk használata kötelező!

Az oltóhelyeken Pfizer, Moderna, Janssen és Sinopharm típusú vakcinákkal lesz lehetőség az oltakozásra.

A várakozási idő csökkentése érdekében – amennyiben lehetősége van – kérjük, első és harmadik oltás esetén hozza magával kitöltve a hozzájáruló nyilatkozatot, amelyet a koronavirus.gov.hu weboldalról tud letölteni.

A védőoltások a háziorvosoknál folyamatosan elérhetők, azonban esetükben előzetes egyeztetés szükséges.

Vas Megyei Oltási Munkacsoport